**Biblioteksparaplyen**

**TID:** Torsdag den 30-10-2014 fra kl. 12.00-14.00
**HVOR:** Bibliotekarforbundet

Der vil under mødet blive serveret lidt mad.

30.10.14

*Referat for sidste møde* [*db.dk/paraply-100414*](http://www.db.dk/paraply-100414)

*Mere om medlemmer og møder i paraplyen* [*db.dk/biblioteksparaplyen*](http://www.db.dk/biblioteksparaplyen)

*Deltagere:*

Bertil Dorch, Syddansk Universitet

Johnny Roj-Larsen, BF

Kirsten Westh, HK

Lone Knakkergaard, Vejle Bibliotek

Michel Steen-Hansen, Danmarks Biblioteksforening

Mogens Vestergaard, Bibliotekschefforeningen

Søren Kløjgaard, BF

**Dagsorden:**

1. **Referat blev godkendt**

**TEMA**

1. **Det internationale arbejde, finansiering af det og betydningen for copyright.**
 **Sagsfremstilling:**
	1. På sidste møde blev det vedtaget at lave temadebat om mål med det internationale arbejde samt mulighed for økonomisk støtte.

	På det kommende møde sætter vi derfor fokus på det Europæiske samarbejde, med fokus på EBLIDA (European Bureau of Library, Information and Documentation Associations) og deres arbejde med at lobbye for biblioteker, specielt i forhold til copyright, samt en ny EU kommission der har varslet fokus på copyright. Aktuelt har EBLIDA en stor kampagne på Europæisk plan ”European citizens have the right to e-read!”

	Danmarks Biblioteksforening og den Danske repræsentant i EBLIDA’s bestyrelsen anbefalede sidste år at Danmark ikke deltog aktivt i denne kampagne. Dette har tidligere været drøftet i paraplyen.

	På mødet har vi inviteret den danske repræsentant Lone Knakkergaard, bibliotekschef Vejle Bibliotekerne, til at komme med oplæg om det europæiske samarbejde, e-bogs kampagnen samt de særlige danske interesser og traditioner, i forhold til at opnå forhandlingsløsninger som det f.eks. er tilfældet med eReolen og en række andre services.

	Lone Knakkergaard er endvidere næstformand i eReolen, og vil på den baggrund sætte det europæiske arbejde ind i et nationalt perspektiv og orienterer om den fremtidige forsyning af e-bøger til de danske biblioteker.

	Michel Steen-Hansen vil endvidere orientere om Folketingets Høring [om copyright digital innovation](http://www.ft.dk/folketinget/udvalg_delegationer_kommissioner/udvalg/kulturudvalget/nyheder/2014/06/hoering_om_digital_innovation.aspx) 25. september som også omhandlede de fælles tiltag i EU – Høringen kan ses [her](http://www.ft.dk/webtv/video/20131/kuu/tv.2304.aspx?from=08-09-2014&to=24-09-2014&selectedMeetingType=&committee=&as=1#player)

	**Der lægges op til en drøftelse af dette og eventuelle fælles tiltag.**
	2. **De internationale møder**
	[**EBLIDA**](http://www.eblida.org/about-eblida/council/conferences/?PHPSESSID=b833b472164702839b1f4190703cf623)13-14 May, Athens, Greece, 22nd EBLIDA Annual Council Meeting & EBLIDA-NAPLE Conference "Libraries in transition. Changes? - Crisis? - Chances!" Den danske repræsentant i bestyrelsen er Lone Knakkergaard, bibliotekschef Vejle Bibliotekerne – næste års møde 7-9 May 2015.
	3. [**IFLA**](http://conference.ifla.org/ifla80) **orientering** 16-22 August 2014, Lyon, France World Library and Information Congress 80th IFLA General Conference and Assembly. Kent Skov Andreasen, Chef for Odense Centralbibliotek er valgt til bestyrelsen og Kirsten Boelt, mediechef Aalborg Bibliotekerne er valgt til børnesektion – Næste års møde IFLA 13.– 21. August 2015
	4. **Finansieringen af det internationale arbejde**DB’s direktør vil på mødet orienterer om den nuværende finansiering af det internationale biblioteksregi i EBLIDA og IFLA, hvor det primært er DB der finansiere de danske medlemmer i bestyrelser og sektioner.

	Efter sidste møde har der endvidere været drøftelse med Kulturstyrelsen om en fremtidig finansiering, hvilket der grundet direktørskiftet i styrelsen ikke er kommet noget konkret ud af.

	**Afgørelse:
	Lone Knakkergaards oplæg – se vedhæftede bilag**Sagen drøftet, og opbakning til strategien om at DK står uden for ” the right to e-read” kampagnen og bakker op om en forhandlingsløsning i Danmark. Samtidig med at der arbejdes med at få forbedret mulighederne for bibliotekernes ret til at købe og udlåne digitale materialer. Lone K opfordredes endvidere til at sætte spørgsmålet om forskningsbibliotekernes mulighed for at købe og udlåne digitale monografier på dagsordnen hos EBLIDA – Bertil vil sende materialer desangående.

	Der blev opfordret til at deltage i EBLIDA og IFLA årsmøderne. MSH orienterede om at Danmarks Biblioteksforening finansierer de danske deltagere i sektions- og bestyrelsesarbejde i både EBLIDA og IFLA, samt deltagelsens fra de politikere der deltager for DB i IFLA og BLIDA. Ud over dette betales årligt omkring 100.000 kr. i kontingent til de to foreninger.
2. **Folkemøde**En række biblioteker og biblioteksorganisationer har i de sidste år stået bag et fælles telt på Folkemødet kaldet Bibzonen. Sidste år deltog Statsbiblioteket, Det Kongelige Bibliotek, Herning Bibliotekerne, Kulturstyrelsen, Bibliotekschefforeningen og Danmarks Biblioteksforening.

Se mere om det her [Derfor Folkemøde](http://www.db.dk/artikel/derfor-folkem%C3%B8de) eller i [BIBZONEN - rapport fra bibliotekernes telt på Folkemøde 2014](http://www.db.dk/artikel/bibzonen-rapport-fra-bibliotekernes-telt-p%C3%A5-folkem%C3%B8de-2014)

På mødet lægges op til en drøftelse af bibliotekernes virke på Folkemødet og evt. idéer til fremtidige indsatser.

 **Afgørelse:**Der blev orienteret om Bibzonen som er det fælles bibliotekstelt på folkemødet

1. **Folkeskolereformen**Diskussion om vi i paraplyen kan og skal lave fælles indsatser eller projekter vedr. folkeskolereformen. Evt. om vi skal afsætte næste møde til temadrøftelse om reformen.

**Afgørelse:**Udsat
2. **Orientering:**
	1. Gensidig orientering fra medlemmerne om emner med relevans for samarbejdet

**Søren Kløjgaard og Michel Steen-Hansen**